Et Skype'i profiil saab inimeste aadressiks, võtab aega. Filosoofilises plaanis on inimeste adresseerimine huvitav probleem. Veel paarsada aastat tagasi ei vajatud paljudes riikides isegi perekonnanimesid. Külas teati, kes sa oled. Näiteks Toivo, Villu poeg. Sellest piisas. Siis tuli postisüsteem ja äkki oli tarvis perekonnanimesid. Postkontorile piisas, et oled John Smith konkreetsest linnast. Üleilmse kommunikatsiooni ajastul, kus internetiühendus on kahel miljardil inimesel, pean ma selle Josh Silvermani eristama sadadest teistest Josh Silvermanidest - ja usu mind, kui su nimi on Josh Silv erman, tekitab see peavalu - ning seetõttu ongi Skype'i ID parim võimalus inimeste adresseerimiseks.